## Pár informácií o Diecéznej animátorskej škole

  **Čo je DAŠ?**

 Diecézna animátorská škola (DAŠ) vznikla pre tých mladých ľudí, ktorí túžia po plnšom živote s Bohom a chcú ho odovzdávať ďalej. Mnohí mladí by chceli vo svojich farnostiach „niečo robiť“, chýbajú však animátori („oživovatelia“), ktorí by začali vnášať Boží život medzi svojich rovesníkov. Škola môže pomôcť účastníkovi prehĺbiť svoj vzťah k Bohu, stať sa učeníkom Pána Ježiša a naučiť sa získavať a formovať nových učeníkov. Je určená pre ľudí starších ako 17 rokov.

  **Ako to bude vyzerať?**

 Základná formácia DAŠ trvá dva roky. Každý rok bude 8 víkendov zameraných na inú tému a cez prázdniny 10 dní. Témy počas víkendov:Božia láska, Ježiš Kristus, Učeníctvo, Vnútorné uzdravenie Duch Svätý, Modlitba (pôst a almužna), Liturgia a sviatosti, Božie slovo, Svedectvo a služba, Služba animátora malej skupinky, Okultizmus, Spoločenstvo, Cirkev a Mária, Pokánie a odpustenie,Duchovný boj a rozlišovanie, Vízia a vodcovstvo, Úskalia duchovného života a charakter služobníka, Rodinná výchova a ďalšie.

 Program víkendov je pestrý. Používame dynamické formy vyučovania. Veľmi dôležitým prvkom programu je modlitba - spoločná i osobná. Každý môže zažiť silu a jednotu spoločenstva, vybudovať si dobré vzťahy a kontakty s ostatnými.

  **Čo ti chce dať táto škola ?**

* väčšie nadšenie pre život podľa evanjelia a chuť radostne ho podávať ďalej
* zážitok živého spoločenstva a nový pohľad na Cirkev - Kristovo telo
* poznanie učenia Cirkvi o niektorých dôležitých témach
* poznanie ako viesť mladých ľudí
* ponúkne metodický materiál

  Diecézna animátorská škola bude prebiehať v Diecéznom centrevoľného času vo Važci.Čo sa týka financií, školnépri nástupe do 1. ročníka je 30 € pre študentov, 50 € pre pracujúcich (školné je možné odpustiť podľa možností a sociálnej situácie absolventa). Na každý víkend budú takéto príspevky (ubytovanie, strava):pre pracujúcich: 25 €, pre študentov: 20 €. Je to len časť všetkých nákladov, ktoré sú potrebné pre realizáciu DAŠ, ale aj tak peniaze nie sú prekážkou, budeme hľadať spôsoby, ako pomôcť tým, ktorí by azda nemali potrebné prostriedky.

 Môžeme prijať účastníkov, ktorí úspešne absolvujú prijímacie pohovory (odporúčanie kňaza, vedomostný test z náboženstva + osobnostné testy + pohovor) na konci júna 2022 (presný dátum ti dáme vedieť), na ktoré pozveme tých, ktorí vyplnia elektronickú prihlášku a odporúčanie kňaza do termínu **31. 7. 2022.** Preto je potrebné, aby sa prihlásili len tí, ktorí sú **pevne rozhodnutí venovať čas tejto dvojročnej formácii.** Bolo by škoda, keby niektoré miesta v škole ostali nevyužité.

 Absolventi DAŠ-ky získajú po splnení určených podmienok akreditovaný certifikát, ktorýje schválený Ministerstvom školstva, vedy, výskumu a športu Slovenskej republiky. Viac informácií na lubo@komisia.sk, 0917/350159.

Za prípravný tím DAŠ

Ľubomír Lorenčík

DCVČ Važec